Szőnyegrágót tartóztattak le
Az amerikai férfi annyira be volt drogozva, hogy azt se tudta, hol van.
A Kentucky állambeli Louisville rendőrségének elmondása szerint az 50 éves Jeffrey Wagner bevallotta, hogy az incidens előtt magához vett némi metamfetamint. Mondjuk épp annyit, amitől az embernek kedve szottyan besétálni egy ruhaboltba és a cipőosztályon ráharapni a padlószőnyegre.

Persze a férfi nem mocskot látott maga előtt – elmondása szerint ő bizony csillámokat evett.

A bolt alkalmazottai félreértették a helyzetet és hívták a rendőrséget. A járőrök nemcsak metamfetamint, hanem egy zacskónyi pirulát és egy másik zacskónyi fehér port is találtak nála. A férfi immáron egy cellában várja a csillámpóni látogatását.
Nagyvilág